CELEX: E2013P0019
Language: el
Date: 2013-08-16 00:00:00
Title: Προσφυγή που ασκήθηκε, στις 16 Αυγούστου 2013 , εκ μέρους της Konkurrenten.no AS κατά της Εποπτεύουσας Αρχής της ΕΖΕΣ (Υπόθεση E-19/13)

28.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 347/32
            
         Προσφυγή που ασκήθηκε, στις 16 Αυγούστου 2013, εκ μέρους της Konkurrenten.no AS κατά της Εποπτεύουσας Αρχής της ΕΖΕΣ
   (Υπόθεση E-19/13)
   2013/C 347/13
   Στις 16 Αυγούστου 2013, η Konkurrenten.no AS εκπροσωπούμενη από τον Jon Midthjell, δικηγόρο, Advokatfirmaet Midthjell AS, Grev Wedels plass 5, 0151 Όσλο, Νορβηγία, άσκησε προσφυγή κατά της εποπτεύουσας αρχής της ΕΖΕΣ ενώπιον του Δικαστηρίου ΕΖΕΣ.
   Οι προσφεύγουσες εταιρείες ζητούν από το Δικαστήριο ΕΖΕΣ:
   
               1)
            
            
               Να ακυρώσει την απόφαση της ΕΑΕ αριθ. 519/12/COL της 19ης Δεκεμβρίου 2012 (AS Oslo Sporveier και AS Sporveisbussene), και να καταδικάσει την καθής και τους τυχόν παρεμβαίνοντες στα δικαστικά έξοδα.
            
         
               2)
            
            
               Να ακυρώσει την απόφαση της ΕΑΕ αριθ. 181/13/COL της 8ης Μαΐου 2013 (Kollektivtransportproduksjon AS, Oslo Vognselskap AS και Unibuss AS), και να καταδικάσει την καθής και τους τυχόν παρεμβαίνοντες στα δικαστικά έξοδα.
            
         
               3)
            
            
               Να καταδικάσει την ΕΑΕ (και τους τυχόν παρεμβαίνοντες) στα δικαστικά έξοδα.
            
         
      Νομικά και πραγματικά περιστατικά και νομική θεμελίωση:
   
   
               —
            
            
               Η προσφεύγουσα, Konkurrenten.no AS, είναι ιδιωτική επιχείρηση που ασκεί δραστηριότητες στην αγορά λεωφορείων εξπρές μεταξύ των κεντρικών και των νότιων περιφερειών της Νορβηγίας.
            
         
               —
            
            
               Η προσφεύγουσα υπέβαλε καταγγελία κρατικής ενίσχυσης στην ΕΑΕ στις 11 Αυγούστου 2006, και δεύτερη καταγγελία στις 8 Σεπτεμβρίου 2011 όσον αφορά την ενίσχυση στην AS Oslo Sporveier.
            
         
               —
            
            
               Η Εποπτεύουσα Αρχή της ΕΖΕΣ περάτωσε την υπόθεση όσον αφορά την πρώτη καταγγελία χωρίς επίσημη έρευνα στις 21 Ιουνίου 2010. Η απόφαση αυτή ακυρώθηκε από το Δικαστήριο της ΕΖΕΣ στις 22 Αυγούστου 2011 στην υπόθεση E-14/10 Konkurrenten.no AS κατά ΕΑΕ [2011] EFTA Court Reports 266.
            
         
               —
            
            
               Η απόφαση της Εποπτεύουσας Αρχής της ΕΖΕΣ της 28ης Μαρτίου 2012 για την έναρξη της επίσημης έρευνας σχετικά με τα ενδεχόμενα μέτρα ενίσχυσης στις εταιρείες Oslo Sporveier και AS Sporveisbussene δημοσιεύθηκε στην Επίσημη Εφημερίδα της Ευρωπαϊκής Ένωσης και στο συμπλήρωμα για τον ΕΟΧ, στις 5 Ιουλίου 2012.
            
         
               —
            
            
               Με απόφαση της 19ης Δεκεμβρίου 2012, η Εποπτεύουσα Αρχή της ΕΖΕΣ περάτωσε την επίσημη διαδικασία έρευνας σχετικά με την ενδεχόμενα ενίσχυση στην AS Oslo Sporveier και AS Sporveisbussene. Στις 8 Μαΐου 2013, η Εποπτεύουσα Αρχή της ΕΖΕΣ έλαβε απόφαση σχετικά με την εικαζόμενη ενίσχυση στις Kollektivtransportproduksjon AS, Oslo Vognselskap AS και Unibuss AS. Καμία από αυτές τις αποφάσεις δεν έχει ακόμη δημοσιευθεί στην Επίσημη Εφημερίδα της Ευρωπαϊκής Ένωσης ή στο συμπλήρωμα για τον ΕΟΧ.
            
         
               —
            
            
               Με την παρούσα δράση η προσφεύγουσα επιδιώκει την ακύρωση και των δύο αποφάσεων.
            
         Η προσφεύγουσα ισχυρίζεται, μεταξύ άλλων, ότι η Εποπτεύουσα Αρχή της ΕΖΕΣ:
   
                
            
            
               Όσον αφορά την πρώτη απόφαση (της 19ης Δεκεμβρίου 2012):
               
                           —
                        
                        
                           χαρακτήρισε παράνομα μια εισφορά κεφαλαίου εν μέρει ως υφιστάμενη ενίσχυση και εν μέρει ως μη υφιστάμενη ενίσχυση και χαρακτήρισε ετήσια κατ’ αποκοπή αντιστάθμιση ως υφιστάμενη ενίσχυση· και
                        
                     
                           —
                        
                        
                           παρέβη το άρθρο 61 της συμφωνίας ΕΟΧ όσον αφορά τη χρήση συλλογικών εισφορών για να επιτύχει συσσωρευμένες αρνητικές φορολογικές καταστάσεις.
                        
                     
         
                
            
            
               Όσον αφορά τη δεύτερη απόφαση (της 8ης Μαΐου 2013):
               
                           —
                        
                        
                           παρέβη το καθήκον της να κινήσει επίσημη διαδικασία έρευνας με αθέμιτο χαρακτηρισμό των συναλλαγών ως υφιστάμενες ενισχύσεις και αθέμιτο χαρακτηρισμό των βραχυπρόθεσμων δανείων ρευστών διαθεσίμων και συμβάσεων που συνάπτονται χωρίς ανταγωνισμό, ως μη υφιστάμενη ενίσχυση· και
                        
                     
                           —
                        
                        
                           παρέβη το καθήκον της να κινήσει επίσημη διαδικασία έρευνας για εγγυήσεις που χορηγήθηκαν χωρίς να επιβληθούν ασφάλιστρα και για μακροπρόθεσμα δάνεια δημόσιων υποδομών στην AS Oslo Sporveier με τους όρους που ισχύουν για τον ίδιο τον δήμο, με αθέμιτο χαρακτηρισμό των μέτρων ως υφιστάμενη ενίσχυση.